शास्त्रीय कलाओं के कुंभ में थिरकी देशभर की कलाएं
भास्कर संवाददाता | बांसवाड़ा
अरथूनामें पुरातात्विक महत्त्व के 11 वीं शताब्दी के परमारवंशीय देवालयों के शिल्प-स्थापत्य में समाहित शास्त्रीय नृत्य कलाओं के साथ ही वागड़ अंचल की लोक-कला संस्कृति से देश-दुनिया को रूबरू कराने के उद्देश्य से रविवार को कोणार्क फेस्टिवल की तर्ज पर ‘वासंतिका महोत्सव’ का आयोजन किया गया।
अरथूना देवालय परिसर में आयोजित इस आयोजन में शास्त्रीय कलाओं के इस कुंभ में गायन, नृत्यों और वाद्ययंत्रों की संगति में हुई प्रस्तुतियों में मौजूद हजारों दर्शकों ने देर रात तक शास्त्रीय नृत्यों स्वर-लहरियों का लुत्फ उठाया। एक ओर जहां वागड़ में प्रचलित 30 प्रमुख वाद्ययंत्रों के साथ 30 कलाकारों की जुगलबंदी ने दर्शकों का मनमोह लिया, तो राजस्थान, गुजरात और महाराष्ट्र से आए कलाकारों ने अपनी कला का प्रदर्शन किया, तो हजारों लोगों की तालियां गूंजने लगी।
संचालन भूपेंद्र तनिक और डॉ. श्वेता ताई ने किया। बांसुरी वादक दिनेश दवे, सतीश शर्मा, गुरुदत्तसिंह नामधारी ने भी संगत दी।
वैदिक मंत्र गान के साथ कत्थक और भरतनाट्यम ने जमाया होली का रंग
महोत्सवका शुभारंभ संस्कृत महाविद्यालय अहमदाबाद के वेदपाठी विद्यार्थी यश मेहता एवं दल द्वारा चार अलग-अलग सप्तकों में वैदिक मंत्र गान से हुआ। इस दौरान पुणे की ख्यातनाम कत्थक नृत्यांगना रोशन दाते द्वारा कत्थक नृत्य नाटिका सर्वाधिक आकर्षण का केन्द्र रही। अदिति वंदना के तहत बड़ौदा (गुजरात) की वासंती जोशी द्वारा भरतनाट्यम नृत्य की प्रस्तुति ने दर्शकों को सम्मोहित कर दिया। महोत्सव में अभिनव शिक्षा समिति की छात्राओं द्वारा शास्त्रीय ध्रुपद गान की प्रस्तुति दी गई। वासंतिका महोत्सव में लोक कलाकार खेमराज कटारा एवं दल द्वारा वागड़ की होली के प्रतिनिधि नृत्य गैर की रंगारंग प्रस्तुति के साथ वागड़ के अलग-अलग लोक वाद्यों की सामूहिक प्रस्तुति ‘वागड़ वाद्य सिंफनी’ के नाम से की गई।
कला और सांस्कृतिक विरासत पुस्तक का हुआ विमोचन
महोत्सवके दौरान अतिथियों द्वारा अभिनव गंधर्व कला केन्द्र की प्राचार्य और अभिनव शिक्षा समिति की सचिव मालिनी काले द्वारा लिखित बांसवाड़ा की कला और सांस्कृतिक विरासत पुस्तक का विमोचन भी किया गया। इस मौके पर बड़ी संख्या में ग्रामीण और संगीतप्रेमी मौजूद थे। राजस्थान सरकार के कला साहित्य, संस्कृति एवं पुरातत्व विभाग एवं अभिनव शिक्षा समिति के संयुक्त तत्वावधान में आयोजित इस महोत्सव का शुभारंभ जिला कलेक्टर भगवतीप्रसाद, एसपी आनंद शर्मा, कलाकार सागर दरियाव, मनोज शाह, डायालाल पाटीदार आदि ने किया। प्रारंभ में स्वागत अभिनव गंधर्व कला केंद्र की प्राचार्य और अभिनव शिक्षा समिति की सचिव मालिनी काले ने दिया। इस मौके पर अभिनव शिक्षा समिति के डॉ. डीएन शर्मा, शंकरलाल चौधरी, मोहनलाल जोशी आदित्य काले ने अतिथियों और कलाकारों का स्वागत किया।
रविवार शाम को आयोजित हुए पहले वासंतिका महोत्सव के तहत मंच पर तीस कलाकारों ने अलग-अलग वाद्ययंत्रों के साथ प्रस्तुति दी।
भरत नाट्यम प्रस्तुत करतीं बड़ौदा से आईं कलाकार वासंती जोशी।
hin_Deva bho_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva